
Lēmums par būvniecības ieceres publisku apspriešanu objektam „„Komētas parks” darījumu un vieglās ražošanas objekta jaunbūve” Gulbju ielā 29, Rīgā

Rīgas valstspilsētas pašvaldības Pilsētas attīstības departamentā (turpmāk – Departaments) saņemts jūsu iesniegums, reģistrēts Būvniecības informācijas sistēmā (turpmāk – BIS) ar Nr. BIS-BL-928380-127280 (reģistrēts 17.07.2026. Departamentā ar Nr. DA-26-29177-sd) ar lūgumu izsniegt būvatļauju ar projektēšanas nosacījumiem objektam „„Komētas parks” darījumu un vieglās ražošanas objekta jaunbūve” Gulbju ielā 29, Rīgā (turpmāk – Būvprojekts). Būvprojekta vadītājs – Ansis Paeglītis, sertifikāta Nr. 1-00251.

Departaments konstatē, ka Būvprojekta ietvaros paredzēta darījumu un vieglās ražošanas objekta jaunbūve Gulbju ielā 29, Rīgā.

Zemes vienība Gulbju ielā 29, Rīgā (kadastra apzīmējums 0100 073 0741; turpmāk – Zemes vienība) atbilstoši Rīgas teritorijas plānojuma (turpmāk – RTP), kas apstiprināts ar Rīgas domes 15.12.2021. saistošajiem noteikumiem Nr. 103 "Rīgas teritorijas izmantošanas un apbūves saistošie noteikumi" (turpmāk – TIAN), grafiskās daļas kartei "Funkcionālais zonējums” atrodas jauktas centra apbūves teritorijā (JC2) un transporta infrastruktūras teritorijā (TR1), kur atļautā izmantošana noteikta saskaņā ar TIAN 2.1., 4.5.2. un 4.7.1. apakšnodaļas prasībām.

Saskaņā ar TIAN 672. punktu – jauktas centra apbūves teritorija (JC2) ir funkcionālā zona, ko nosaka teritorijai, kurā plānots plašs jauktas izmantošanas spektrs vai ko izmanto vai plānots attīstīt kā apkaimes centru. Šajās teritorijās primāri nodrošina mājokļa un publiskām funkcijām nepieciešamo pilsētvides kvalitāti. Ražošanas funkcijas ir ierobežotas. Saskaņā ar TIAN 688. punktu kā teritorijas papildizmantošanas veids ir atļauta ar vieglās rūpniecības uzņēmumiem saistīta apbūve (13001): 1. kategorijas vieglās rūpniecības uzņēmumi atbilstoši šo noteikumu 10. pielikuma 1. tabulā ietvertajiem darbību veidiem, noliktavu apbūve, izņemot noliktavas, kuras ietvertas šo noteikumu 10. pielikuma 2. tabulā un 11. pielikumā. Savukārt TIAN 710. punktā noteikts, ka jauna ar vieglās rūpniecības uzņēmumiem saistīta objekta būvniecībai rīko būvniecības ieceres publisko apspriešanu.

Ņemot vērā iepriekš minēto, plānotai ēkas funkcijai ir nepieciešams piemērot būvniecības ieceres publisko apspriešanu, pamatojoties uz TIAN 710. punktu.
Departaments norāda, ka pirms publiskās apspriešanas materiālu sagatavošanas ir nepieciešams veikt sekojošas korekcijas.
1. TIAN 296. punktā noteikts, ka projektējot būvi vai veicot būves pārbūvi, atkritumu konteineru (tvertņu) novietnes vai sadzīves atkritumu dalītās savākšanas punktu neizvieto priekšpagalmā. Lūdzu koriģēt projektā paredzēto atkritumu konteineru novietnes atrašanās vietu, nodrošinot tās izvietojumu ārpus priekšpagalma teritorijas atbilstoši TIAN prasībām.*

2. Veidot vizuāli izteiksmīgas, objekta telpiskajam mērogam atbilstošas ainavu veidojošas koku vai koku ar krūmu stādījumu joslas vai grupas (izturīgas pret dūmgāzēm) zonā no ielas sarkanās līnijas līdz būvlaidei. Inženierkomunikācijas projektēt tā, lai izpildītos TIAN 4.8. apakšpunkts un 44. punkts par apstādījumu joslu gar ielu.

Šobrīd projektā paredzētās autostāvvietas izvietotas ielas apstādījumu joslā. Lūdzu koriģēt autostāvvietu izvietojumu un inženierkomunikāciju risinājumus, nodrošinot atbilstību TIAN 4.8. apakšpunkta un 44. punkta prasībām par apstādījumu joslas veidošanu gar ielu.*

(Arhitektūras pārvaldes Inženierbūvju nodaļas galvenā ainavu arhitekte P.Pelnēna, paula.pelnena@riga.lv, jautājumu gadījumā mutisku konsultāciju ainavu arhitekta kompetences ietvaros var saņemt otrdienās un ceturtdienās no plkst. 14.00 līdz 17.00, zvanot uz informatīvo tālruni 67105803)*
3. Nepieciešams uz jumta paredzētās inženieriekārtas iekļaut ēkas būvapjomā. Departaments konstatē, ka uz ēkas jumta paredzētas eksponētas inženieriekārtas - katlu telpas. Saskaņā ar TIAN 316. punktu tehniskas iekārtas vai palīglīdzekļus (satelītantenas, ventilācijas sistēmas un citas tamlīdzīgas tehniskās iekārtas vai palīglīdzekļus) ir aizliegts izvietot uz būves ielas fasādes, izņemot, ja šādiem veidojumiem ir arhitektoniska vērtība, tie nepasliktina būves arhitektonisko veidolu un ir paredzēti atbilstoši saskaņotā būvniecības ieceres dokumentācijā. TIAN 316. punkta mērķis, kopsakarībā ar Būvniecības likuma 4. pantā ietverto arhitektoniskās kvalitātes principu, būves projektē, līdzsvarojot būvniecības funkcionālos, estētiskos, sociālos, kultūrvēsturiskos, tehnoloģiskos un ekonomiskos aspektus, kā arī būvniecības ierosinātāja un sabiedrības intereses, dabas vai pilsētas ainavas individuālo identitāti izceļot un organiski iekļaujot kultūrvidē, tādējādi to bagātinot un veidojot kvalitatīvu dzīves telpu ir nodrošināt vizuāli pievilcīgu skatu uz ēkām un būvēm ne vien no ielas fasādes, bet ari no publiskās ārtelpas, tai skaitā skatu uz jumtu no augstajiem skatu punktiem, piemēram, tuvumā esošu dzīvojamo un publisko ēku augšējiem stāviem. Šādā situācijā TIAN 316. punkta prasības ir piemērojamas arī uz ēkas  jumta risinājumiem.**

(Arhitektūras pārvaldes Arhitektu nodaļas vadītāja vietniece G.Kalīte, gunita.kalite@riga.lv, 67105170)**
4. Departaments konstatē, ka būvprojekta risinājums paredz autostāvvietas izvietot ielu sarkanajās līnijās.

Rīgas valstspilsētas pašvaldības Ārtelpas un mobilitātes departaments (turpmāk – ĀMD) 29.04.2026. izsniedza tehniskos noteikumus ar reģ. Nr. AMD-26-2407-nd (turpmāk – Tehniskie noteikumi). Tehniskajos noteikumos 12. punktā ir norādīts, ka objekta būves un labiekārtojuma elementus, tai skaitā autostāvvietas, izvietot gruntsgabala robežās, aiz ielu sarkanajām līnijām.

Nepieciešams koriģēt Būvprojekta risinājumu.***

(Arhitektūras pārvaldes Inženierbūvju nodaļas vadītājas vietniece P.Muzika-Zinkeviča, polina.muzika-zinkevica@riga.lv, 67012855)***
Par publisko apspriešanas procedūru un sagatavošanos tai, norādām sekojošo:
Atbilstoši Ministru kabineta 28.10.2014. noteikumu Nr. 671 „Būvniecības ieceres publiskas apspriešanas kārtība” (turpmāk – Noteikumi Nr. 671) 10. punktam būvniecības ierosinātājs, pamatojoties uz būvvaldes lēmumu par publiskas apspriešanas nepieciešamību, sagatavo un iesniedz būvvaldē saskaņošanai šādus dokumentus:

paziņojumu par būvniecības ieceres nodošanu publiskai apspriešanai (turpmāk – Paziņojums). Paziņojumā ietver šādas ziņas:

• būvniecības ieceres veidu, adresi;

• vietu un laiku, kad var iepazīties ar būvniecības ieceres dokumentāciju, tai skaitā vizuālo risinājumu un aprakstu par iecerētās būvniecības iespējamo ietekmi (smaku, troksni, vibrāciju vai cita veida piesārņojumu) uz vidi, infrastruktūru un iedzīvotāju veselību;

•  būvniecības ieceres prezentācijas pasākuma norises vietu un laiku;

• atsauksmju iesniegšanas termiņu un adresi;

• informāciju par būvniecības ierosinātāju (fiziskās personas vārds, uzvārds vai juridiskās personas nosaukums, adrese, reģistrācijas numurs un atbildīgās personas kontakttālrunis);

• informāciju par būvprojekta izstrādātāju (nosaukums, adrese, reģistrācijas numurs un atbildīgās personas kontakttālrunis);

aptaujas lapu sabiedrības viedokļa paušanai. Aptaujas lapā ietver sadaļas šādas informācijas sniegšanai:

•  vārds, uzvārds, dzīvesvieta, kontaktinformācija (tālruņa numurs, elektroniskā pasta adrese) vai juridiskās personas nosaukums, reģistrācijas numurs, juridiskā adrese un kontaktinformācija (tālruņa numurs, elektroniskā pasta adrese);

• kā un cik lielā mērā iecerētā būvniecība aizskar personas tiesības vai likumiskās intereses;

• priekšlikumi, ierosinājumi vai nosacījumi, lai, īstenojot būvniecības ieceri, netiktu aizskartas personas tiesības vai likumiskās intereses;

• cita ar būvniecības ieceri saistīta informācija;

3. būvtāfeles maketu un šo noteikumu 11.2. apakšpunktā minētās planšetes maketu.

Būvniecības ierosinātājs papildus minētajai informācijai Departamentā iesniedz:
• ievietošanai pašvaldības un Departamenta tīmekļvietnēs – elektroniski sagatavotu grafisko materiālu, kurā vizuāli parāda plānotās būves iespējamo izvietojumu un ārējo veidolu, kā arī norāda informāciju par attiecīgā apbūvējamā zemesgabala izmantošanu atbilstoši pašvaldības teritorijas plānojumam;

• izvietošanai pašvaldības telpās – planšeti, kurā norāda Paziņojumā ietverto informāciju.

Būvniecības ierosinātājam pēc tam, kad stājies spēkā lēmums par publiskās apspriešanas uzsākšanu, ir pienākums uz publiskās apspriešanas laiku izvietot apbūvējamā zemesgabalā publiski redzamā un pieejamā vietā būvtāfeli (no ūdensnecaurlaidīga un apkārtējās vides ietekmi noturīga materiāla, ne mazāku kā 1,2 x 1,2 m), kurā ietverta Paziņojumā norādītā informācija.

Sagatavotos materiālus Būvniecības ierosinātājs iesniedz Departamentā Dzirnavu ielā 140, Rīgā. Pēc materiālu saņemšanas septiņu darbadienu laikā Departaments izvērtē iesniegto dokumentu atbilstību Noteikumu Nr. 671 prasībām un pieņem lēmumu par publiskas apspriešanas uzsākšanu.

Saskaņā ar Noteikumu Nr. 671 9. punktu būvniecības iecere publiskai apspriešanai tiek nodota uz laiku ne īsāku kā četras kalendārās nedēļas no dienas, kad Departamenta tīmekļvietnē publicēts lēmums par publiskās apspriešanas uzsākšanu.

Pamatojoties uz Noteikumu Nr. 671 6. punktu būvniecības ieceres publisko apspriešanu uzsāk divu mēnešu laikā pēc lēmuma par publiskas apspriešanas nepieciešamību pieņemšanas. Ja minētajā termiņā publiska apspriešana netiek uzsākta, Departaments pieņem lēmumu par Būvprojekta akceptu vai atteikumu izdot būvatļauju ar nosacījumiem.

Būvniecības ierosinātājam visi publiskās apspriešanas materiāli, to saturs un izvietošanas laiks jāsaskaņo ar publiskās apspriešanas atbildīgo sekretāru, kurš organizēs nepieciešamās informācijas sniegšanu būvniecības ierosinātājam un iedzīvotājiem, apkopos un sagatavos pārskatu par būvniecības publiskās apspriešanas rezultātiem. Saskaņā ar Noteikumu Nr. 671 17. punktu Departaments, pamatojoties uz minēto pārskatu, pieņems lēmumu par būvprojekta akceptu vai atteikumu izdot būvatļauju ar nosacījumiem.

Publiskās apspriešanas pārraudzībai pašvaldība norīko atbildīgo Departamenta Direktora biroja projektu vadītāju Leldi Veidi, elektroniskā pasta adrese lelde.veide@riga.lv, tālruņa nr. 67105819.
Šo lēmumu (administratīvo aktu) mēneša laikā pēc tā spēkā stāšanās var apstrīdēt Administratīvā procesa likumā noteiktajā kārtībā pie Rīgas valstspilsētas pašvaldības Pilsētas attīstības departamenta direktora p.i. Dzirnavu ielā 140, Rīgā, LV-1050
Būvvaldes vai institūcijas, kura pilda būvvaldes funkciju, atbildīgā amatpersona:

Kadastra apzīmējums: [CADASTRAL_DESIGNATION]

	
	


	Vadītāja vietnieks G.Kalīte
	
	13.10.2026.

	(vārds, uzvārds, amats, organizācija, paraksts1)
	
	(datums)


Piezīmes.
1 Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. 

